GiliGold/VAD_KnessetCorpus huggingface dataset:
ישראלה אלימלך: אין מקום שנקבע, אין תנאים שנקבעו, אין תאריך יעד ושום תוכנית, אפילו ערטילאית ככל שתהיה.
ישראלה אלימלך: זה משהו שמאוד מפריע לנו.
צביה שמעון: יש לכם הטלפון שלי.
צביה שמעון: אם יש עיכוב נקבע דיון ל- 14 בחודש.
צביה שמעון: את יודעת איך להשיג אותי.
ישראלה אלימלך: יש לי שאלה נוספת גם על הטיפול הכללי בהם.
ישראלה אלימלך: אנחנו יודעים שבעניין העסקים הטיפול רחוק מלהגיע לסיומו, העסקים מאבדים את הלקוחות, וכבר איבדו.
ישראלה אלימלך: חלקם נמצאים בשלבים שונים של פירעון.
ישראלה אלימלך: זה נושא שאנחנו לא מתבגרים עליו עד היום.
ישראלה אלימלך: מאחורי עסק עומדים אנשים.
ישראלה אלימלך: עובדים שאין להם תעסוקה זה פשוט בזבוז.
ישראלה אלימלך: יש 2 בעיות שאפשר לפתור במכה אחת, ולא עושים את זה.
צביה שמעון: אני מקווה שהמזכירות שלי צלצלו לקבוע אתכם פגישה.
צביה שמעון: אנחנו נקדם כמה שאפשר.
צביה שמעון: אמרו קודם שצריך לעבוד 24 שעות ביממה, כולל שישי-שבת, אז אני רוצה לומר לכם שמאז שהתמניתי לתפקיד נפסקו לי החיים.
צביה שמעון: גם בלילה כשאני ישנה 3-4 שעות אני חולמת על מפונים.
ישראלה אלימלך: המצב גרוע בצורה יוצאת דופן.
צביה שמעון: שבו אתנו, תביאו תמונה ונראה איך מתקדמים משם.
צביה שמעון: אבל אתם חייבים לעשות את העבודה הזאת.
עמירה דותן: הדיון ב- 14 בחודש הוא דיון עם התמ"ת ואיתם?
צביה שמעון: כן, יש צוות שנקבע.
ישראלה אלימלך: חוץ ממקור חלופי יש לנו בעיה מהותית שרוב העסקים- -
עמירה דותן: זה חד-משמעי גם עכשיו וגם בדיון שהיה אצלנו.
עמירה דותן: גם צביה אומרת כל מילה בסלע.
עמירה דותן: זה מאוד נכון מה שאת אומרת.
צביה שמעון: גם אם החקלאים ואנשי העסקים יחזרו לעבודה, הבעיה אצלך מצטמצמת מאוד מאוד.
צביה שמעון: הרבה אנשים יחזרו לעבודה ותהיה פחות בעיה של תעסוקה.
צביה שמעון: יש פה כמה נקודות: יש בעיה שהם טוענים שהפיצויים לא מספיקים.
צביה שמעון: אצלנו אנשי המקצוע טוענים שזה מספיק, ויש ויכוח; יש ויכוח שהפיצוי הוא על העסק ולא להקים אותו מחדש.
צביה שמעון: כלומר מקבלים על שווי העסק.
אורי אריאל: זה הויכוח הגדול.
ישראלה אלימלך: יש גם בעיות מנהלתיות: סחבת של פרסום החלטות, אי פרסום החלטות- -
עמירה דותן: ישראלה, כמשפטנית, איפה לדעתך אם פותרים את הנקודה הזאת אפשר ללכת צעד אחד קדימה?
ישראלה אלימלך: המקום הראשון זה הרצון.
ישראלה אלימלך: בפרשנות של החוק- -
עמירה דותן: - - - ישראלה אלימלך: הפרשנות העדכנית והמצמצמת של החוק לא מאפשרת לעסקים לקום מחדש.
עמירה דותן: ברגע שמפרשים את החוק בצורה פחות עדכנית ויותר מרחיבה יש אפשרות להקים עסק אחר.
עמירה דותן: זה מה שאנחנו רוצים.
עמירה דותן: אף אחד לא מחפש להתעשר, אף אחד לא מחפש לעשוק את המדינה.
עמירה דותן: כל מה שרוצים הוא להקים מחדש בארץ את העסק שהיה.
עמירה דותן: זה עושה שכל.
צביה שמעון: לשון החוק היא שאנשים מקבלים עבור העסק שלהם פיצוי.
צביה שמעון: אני מקווה שאנשים יקימו את העסק שלהם מחדש, ואני מקווה שזה יתקדם בדיון.
צביה שמעון: אני מקווה שנראה פערים ואיך אפשר לגשר עליהם.
צביה שמעון: זה נושא שנדון בוועדה מיוחדת וחלק מהאנשים פנו כבר לבית משפט על כך.
צביה שמעון: זה נושא מאוד חשוב וצריך להיות מטופל מידית.
צביה שמעון: אבל אם את שואלת אותי אם אני יכולה לטפל בזה לפחות בחודש הקרוב, התשובה היא לא- -
עמירה דותן: צביה אומרת בכנות שלא תוכל לטפל בזה בחודש הקרוב.
צביה שמעון: לכן נקבע צוות שיושב ועושה.
עמירה דותן: והצוות הזה יכול לטפל בזה מטעמך?
צביה שמעון: בוודאי.
עמירה דותן: זאת אומרת שכן יהיה טיפול.
ישראלה אלימלך: זאת הנקודה שהתחלתי בה.
ישראלה אלימלך: נקודת המוצא של הצוות הזה היא שהעסקים פוצו, ומבחינתם הם יכולים ללכת.
ישראלה אלימלך: שיקומו, שלא יקומו, זה לא מעניין אף אחד.
עמירה דותן: אז למה יש דיון?
ישראלה אלימלך: הדיון הוא במשרד התמ"ת, זה משהו אחר בעניין העברה, למצוא מקום חלופי.
עמירה דותן: אנחנו נקבע לנו דיון נוסף או חלק מדיון כדי לראות איך עוקבים.
עמירה דותן: אני רוצה לעשות את זה אחרי 14 בחודש כי אז אתם יושבים.
עמירה דותן: להתקשר אחרי 14 בחודש, ומשם ניקח את זה צעד אחד קדימה.
עמירה דותן: גם אנחנו נחיל על עצמנו את מה שביקשנו מהמנהלת, להגביר את הקצב.
עמירה דותן: מישהו רוצה להוסיף לנושא הזה?
דבי רוזן: אני מניצן.
דבי רוזן: הבעיה של עסקים, בפרט של עסקים קטנים היא לא חדשה- -
עמירה דותן: אנחנו לא הגענו לשם, אנחנו בנושא של ארז.
עמירה דותן: צביה רוצה לגמור את הסקירה שלה, ואז כל אחד יוסיף.
צביה שמעון: אמרתי שבעניין החקלאות יש בעיות.
צביה שמעון: אנשים לא חזרו לחקלאות.
צביה שמעון: 39 חקלאים קיבלו קרקעות והקימו חממות.
צביה שמעון: לאור ההצלחה של חלקם או של רובם, הייתה עלייה לרגל של חקלאים, ויש הרבה פניות ובקשות לקרקע חקלאית.
צביה שמעון: מי שעשה עד עכשיו מצליח.
צביה שמעון: הנושא נדון בוועדה להסרת חסמים ומטופל.
צביה שמעון: בנושא החברתי יש בחוברת יש דוח מפורט איזה קורסים וסדנאות נעשו בתחום הזה.
צביה שמעון: אנחנו עובדים בשיתוף פעולה מאוד הדוק עם משרד הרווחה ועם משרד החינוך ומשלבים את הפעילות שלנו כדי שלא תהיה כפילות וגם כדי שנכסה את כל התחומים.
יעקב רוזברג: הצרה שזה נעצר בגבול מסוים, וצפונה זה לא גולש.
צביה שמעון: מה זה "צפונה"?
יעקב רוזברג: החבר'ה של יד חנה למשל צריכים טיפול.
יעקב רוזברג: אנחנו עם 9 אנשים שנפגעו וסובלים מהתקפי לב ומסרטן, שלכל הדעות נגרמים ממתח.
יעקב רוזברג: עד היום הם לא טופלו.
יעקב רוזברג: אמרנו שצריכים לטפל בקהילה כקהילה, אמרנו שצריכים לצאת לפעילות הפוגה.
יעקב רוזברג: אז דוחפים לנו כל פעם את בית-הויז שדורשים 750 שקל למשפחה ליום.
יעקב רוזברג: המשפחות שלנו כבר אוכלות את הפיצויים.
יעקב רוזברג: אין להם פתרון.
יעקב רוזברג: הפתרון צריך להיות פיזית בקהילה, כלומר להרחיב את מה שמותר לעשות בקהילה עם הכספים שהמשרד שלכם מקציב לקהילה ולהקדיש אותם.
יעקב רוזברג: זה מגיע צבוע.
יעקב רוזברג: אם את צריכה להזיז את - - - את לא יכולה לעשות, ואנחנו בבעיה רצינית בזה.
צביה שמעון: נמצא פה דניאל סטרום שממונה אצלנו על התחום הזה, והוא תכף ישיב- -
יעקב רוזנברג: הוא בטח ייתן לי את התשובה שחגי דפנה עובד, ואיריס מסתובבת ועובדת.
יעקב רוזנברג: הם עובדים, אבל בקהילה אין כלום.
צביה שמעון: נשמע אותו אחר-כך.
צביה שמעון: חשוב לומר שהתקציב היה 9 מיליון שקלים, ואנחנו העלינו אותו ל-26 מיליון שקלים מכיוון שאנחנו רואים חשיבות רבה בתחום הזה.
צביה שמעון: העלינו את התקציב והגברנו את הפעילויות.
צביה שמעון: אנחנו גם הקמנו ועדה לסיוע חברתי בשביל המשפחות שלא הלכו לאתרי קרווילות או לאתרים מאורגנים שלנו ולא הוכרו כקהילה שזכאית, על-פי סעיף 85.
צביה שמעון: הוועדה הזאת הוציאה, כמה, דניאל?
דניאל שטרול: התכנסה פעמיים והוציאה למעלה מ-150 אלף שקל, ויש עוד תקציב לעסק הזה.
צביה שמעון: ויש עוד תקציב לעסק הזה.
קריאה: מה איתנו, אנחנו גרים בנתניה.
צביה שמעון: אני מציעה שתפנו אליו אחר-כך.
צביה שמעון: הדוח שיש בידיכם מבוסס על חומר של משרד החינוך ושל משרד הרווחה.
צביה שמעון: כמובן, מאמנים ממשיכים לעבוד, אישרנו אותם שוב.
צביה שמעון: בסך-הכל המצב לא פשוט, אבל יש שיפור, ואנשים רואים אור בקצה המנהרה.
צביה שמעון: הנוער מעסיק אותי, יש בעיות לא קלות.
צביה שמעון: מכיוון שזה דור העתיד אני משתדלת שיהיה דגש על פעילות לנוער.
צביה שמעון: אני שואפת שכל המשפחות יהיו מטופלות בכל התחומים ובכל הנושאים, החל מהילדים ועד המבוגרים.
עמירה דותן: כיוון שאנחנו צריכים בעוד כמה דקות לפנות את האולם אני מבקשת ממך צביה לסיים כאן.
עמירה דותן: נבקש לשמוע מליאור ומזאב על דגשים ונבקש מחנה לעשות ישיבת המשך כי לא מיצינו אותה.
עמירה דותן: זה יהיה אחרי 14 בחודש, אחרי לכיש ואחרי כל מיני בדיקות שזיגדון עושה.
עמירה דותן: נוכל לראות גם איפה עומדים דברים שנאמרו כאן.
עמירה דותן: ליאור, בבקשה.
ליאור כלפה: צהריים טובים.
ליאור כלפה: תודה לחברי הכנסת על הפעילות.
עמירה דותן: לא צריך לומר תודה, זאת חובתנו ותפקידנו.
ליאור כלפה: אני רוצה לומר לצביה את מה שאמרתי לרענן דינור ולהראל בלינדה.
ליאור כלפה: אנחנו, תושבי גוש קטיף וצפון השומרון שומעים את הדברים האלה מאות פעמים.
ליאור כלפה: במשך השנה ו-4 חודשים חלק מהחברים נמצאים בדיונים כאלה ואחרים ופגישות.
ליאור כלפה: עד הבחירות הייתה מתכונת מסוימת, אחרי הבחירות הייתה מתכונת אחרת.
ליאור כלפה: כבר מתוסכלים.
ליאור כלפה: אני לא צריך לומר לכם מה קורה בשטח.
ליאור כלפה: בחלק מהפעילות בשטח המשמעות היא שאנחנו עדים להתרסקות של ההנהגה ושל הקהילה כי עם כל הכבוד בשטח לא מכירים אף אחד.
ליאור כלפה: מכירים את המנהיגות המקומית של הקהילה, ואנחנו קרובים מאוד למצב שאולי אחריתו מי ישורנו.
ליאור כלפה: אם לא יקרה משהו בתקופה הקרובה אנחנו נגיע להתרסקות שאף אחד לא יוכל לשקם אותה, ואני לא אומר את זה מהשפה לחוץ כי זאת המציאות בשטח.
ליאור כלפה: יש קהילות קצת יותר חזקות שאוויר הנשימה שלהן יותר ארוך.
ליאור כלפה: אנחנו רואים את זה במפגשים שהיו בשבועות האחרונים – יש קהילות שכבר הייתה הדחה של מזכירות.
ליאור כלפה: לא יתנו 100 ימי חסד למזכירות החדשה.
ליאור כלפה: המנהיגות הקהילתית היא זאת שעומדת ביום-יום.
ליאור כלפה: אפשר לעקוב באתר קטיף-נט ולראות מתי נפגשים ומה היה.
ליאור כלפה: איך אמר לי מישהו מאחת הקהילות: טוב, נפגשתם, מה עם הבשר, מתי אוכלים?
ליאור כלפה: אין ספק יכול להיות שבמשרדים השונים נעשים דברים והעבודה רבה והמאמצים מרובים.
ליאור כלפה: ראש הממשלה אמר לפני שבוע שצריך לקצר את הביורוקרטיה.
ליאור כלפה: באותה ישיבה עלה נושא פעוט על מרכז מסחרי בניצן שהתקבלה החלטה שלו כשהיה שר התמ"ת להקים מרכז מסחרי בניצן.
ליאור כלפה: באותה ישיבה הנושא לא קיבל את המענה, נדחה הצידה.
ליאור כלפה: כרגע הטיפול הוא אצל שרית דנה.
ליאור כלפה: כדי לטפל בו צריך החלטה של שר הפנים לגבי ייעוד הקרקע כי היא מיועדת רק למבני ציבור ולבתי מגורים.
ליאור כלפה: זאת המציאות היום.
ליאור כלפה: זה לא משרד אחד ולא שניים – פעם זה מנהל מקרקעי ישראל, לאחר מכן זה יכול להיות החברה הכלכלית באשקלון, לאחר-מכן זה יכול להיות היישוב אמציה, משרד המשפטים.
ליאור כלפה: לצערי הרב, אני לא רואה הגרלות בינואר.
עמירה דותן: בדצמבר.
עמירה דותן: עד 15 בדצמבר.
ליאור כלפה: אני לא רואה הגרלות בדצמבר כי יש נושאים שהקהילות לא יוכלו ללכת בלעדיהם.
ליאור כלפה: נכון, כשהתחלנו את התהליך היו לנו רשימות ארוכות.
ליאור כלפה: גם אנחנו הבנו באיזשהו מקום שאנחנו צריכים להצטמצם.
ליאור כלפה: זה בא בויכוחים פנימיים בתוך הקהילות.
ליאור כלפה: היום דעתי היא שאין דרך להצטמצם, לכן אני לא אופטימי לגבי ההגרלות, ולא מכיוון שאני רוצה להשחיר את התמונה.
עמירה דותן: למה אתה לא רואה את ההגרלות?
ליאור כלפה: צביה יודעת, ובעקבות זה היא ירדה בשבוע שעבר לניצן כדי לקדם את הנושא.
ליאור כלפה: אולי יש ניסיון לקדם ולפתור את הבעיות, אבל יש נקודות מאוד מרכזיות.
ליאור כלפה: למשל, לגבי הדור הצעיר והלא זכאים; יש בעיה של מבני ציבור: לכאורה עמדת האוצר רחוקה מאוד כרחוק מזרח ממערב מכל עמדה של משרד השיכון, יש עמדת אמצע, ויש עמדת המנהלת שהיא יותר קרובה- -
עמירה דותן: כלומר לפני שפותרים את הבעיות האלה לא ילכו להגרלה, וזה מעכב.
ליאור כלפה: נכון.
ליאור כלפה: אנשים רוצים לדעת שהתהליך ודאי, שיש לו "דד-ליין" ויעד.
ליאור כלפה: נציג הגולף יפרט אחר-כך איפה הדברים עומדים.
ליאור כלפה: אנחנו שמחים שבחודש וחצי האחרון יש מעורבות וישיבות אינטנסיביות בנושא, אבל לנו נמאס.
ליאור כלפה: כשיושב על שולחן היועץ המשפטי לממשלה נושא היישובים הלא מוכרים למעלה מ-3 חודשים זה כבר שערורייה.
ליאור כלפה: המשפחות האלה רוצות תשובות.
ליאור כלפה: יש משפחות שמחכות.
ליאור כלפה: השמאי הממשלתי מעכב את הנושא השערורייתי הזה של השמאות.
ליאור כלפה: כבר בדיון הקודם ביקשנו ממבקר המדינה לחקור אותו לעומק – ואני אומר בשיא העדינות – מכיוון שיש רישום כוזב במסמכים.
ליאור כלפה: לא יכול להיות ששמאי א' הגיע לשטח ועשה שמאות והוציא דוח, ולאחר-מכן שמאי ב' שלא היה בשטח מוציא דוח אחר.
ליאור כלפה: זה חלק מהדברים שבגללם האוכלוסייה שלנו כבר מתוסכלת, היא מאבדת את האמון גם במנהיגות שלה.
ליאור כלפה: אני לא אומר שלא נעשים דברים טובים, יש גם התקדמות בנושאים מסוימים, אבל יש משפחות שגרות בכרמיה ובאור הנר, והבעיה מוכרת.
ליאור כלפה: משפחת נגר היא או-טו-טו בחוץ מכיוון שבמסגרת היישובים הלא מוכרים נגמר לה החוזה.
ליאור כלפה: יש משפחות שהלכו לגור בשכירות באשקלון ובכל מיני ערים בארץ, ושכר הדירה של השנה השנייה שלהם עדיין בספק.
ליאור כלפה: יישוב הקבע שלהם עדיין לא ברור, עוד לא התחילו לבנות.
ליאור כלפה: לשמחתי, חברי הכנסת נתנו פטור מהנחה לתיקון חוק פינוי-פיצוי.
ליאור כלפה: אני שמח שגם יושב ראש הקואליציה תומך בזה וגם חברי הכנסת מהקואליציה.
ליאור כלפה: משרד ראש הממשלה, מנהלת סלע, משרד האוצר, קחו את חוק פינוי פיצוי עם הבעיות שיש בו – אין דרך אחרת לפתור את הבעיות.
ליאור כלפה: עסק שהיה בגוש קטיף לא נמכר, צריך להחזיר לו ערך כינון כי הוא היה ממשיך בעסק שלו.
ליאור כלפה: אל תסתכלו על המאזן שלו.
ליאור כלפה: הוא יכול היה להמשיך בעסק שלו, להרוויח מה שהרוויח ולחזור לבית כאב גאה שעובד.
ליאור כלפה: היום הוא יושב כמו סמרטוט בבית, ויש לזה השלכות נוספות בתוך התא המשפחתי.
ליאור כלפה: צביה הזכירה במשפט אחד את נושא הנוער.
ליאור כלפה: כולנו רוצים להחזיר לנוער את האמון במדינה.
ליאור כלפה: לנו כמנהיגות יש רצון להחזיר את הנוער שלנו למסגרות, לערכים, כמו שהיה לפני-כן.
ליאור כלפה: אנחנו שמחים שהדברים האלה נמצאים במסלול, אבל הגיע הזמן שלא חברי הכנסת ידחפו את תיקון החוק.
ליאור כלפה: ראש הממשלה עצמו צריך לקחת את הנושא הזה קדימה ולפתור את הבעיות האלה.
ליאור כלפה: אנחנו מוכנים חודשיים לשבת בצד ולא לדבר, אבל נדע שבעוד חודשיים נעלה על מסלול חדש וברור עם תאריכים ברורים.
עמירה דותן: תודה לך ליאור על כל העבודה.
זאב אלקין: גם מהדיון הזה אני יוצא מאוד מתוסכל.
זאב אלקין: עם כל ה"יישר כוח" לכל העוסקים במלאכה אני מרגיש שעד עכשיו אנחנו נכשלים במשימה.
זאב אלקין: אם יש נושא שהמדינה הגדירה אותו בסדר עדיפויות גבוה, ובכנסת יש שדולה שאין כמעט שווה לה בגודל, חוצה קואליציה-אופוזיציה, ויש מנהלת מיוחדת שהמדינה הקימה כדי לתאם את הנושא, ויש ישיבות על הסרת חסמים, זה הנושא הזה.
זאב אלקין: כמעט אין נושאים שמטופלים באותה תשומת לב ובידי אנשים באותה איכות כמו הטיפול במפונים.
זאב אלקין: אם התוצאה היא כזאת זה מלמד על בעיה מאוד עמוקה בכל סדרי השלטון שלנו ובדרך ההתנהלות שלנו.
זאב אלקין: אני כבר לא יודע אם יש מכך מוצא, אבל אם יש אני אציע כמה נקודות שבלעדיהן שום דבר לא יזוז: ראשית, לוח זמנים מאוד מוגדר וברור גם מתוך ידיעה שאני לא זוכר לוח זמנים בנושא הזה שהצליחו לעמוד בו.
זאב אלקין: אותו כביש מסכן שהזכירו כאן משומריה לאמציה, אני עצמי ראיתי ניירת שעל-פיה הכביש היה צריך להיות מוכן לפני חודש וחצי.
זאב אלקין: עכשיו אנחנו שמחים שקיבלנו את האישורים ונכנסנו עם הכביש הזה לחורף, והילדים לא יכולים לנסוע, ועדיין אין לוח זמנים חדש מתי יסללו אותו.
זאב אלקין: אני רק שואל את עצמי, אם תוכנית ההתנתקות הייתה מבוצעת כך בלי לקבוע לוח זמנים, אלא היו אומרים שהפינוי ייעשה בדרך המהירה האפשרית, איפה היינו היום- -
יעקב רוזנברג: בבית.
יעקב רוזנברג: איפה שהיינו עד אז.
זאב אלקין: או שהיו קובעים לוח זמנים ועומדים בו באותה הצלחה כמו כאן.
זאב אלקין: אם יכלו לעמוד שם בלוח זמנים ויכלו לקבוע בהחלטת ממשלה - -
עמירה דותן: זאת הנקודה.
עמירה דותן: - - צריכה להיות, לפחות בנושא מגורי הקבע, החלטת ממשלה ברורה, ואני מבקש מיושב ראש הוועדה לצאת בקריאה לממשלה ולמנהלת לקדם לוח זמנים ברור למעבר למגורי קבע.
עמירה דותן: בלי זה שום דבר לא יזוז, להערכתי.
עמירה דותן: לכולם ברור שהתכנון הראשוני של חוק פינוי-פיצוי מבחינת לוח הזמנים לא עומד במבחן המציאות.
עמירה דותן: זה מחייב את כל המערכת לתת תשובות כבר היום.
עמירה דותן: המערכת חייבת להתכנס ולהחליט איך היא מגיבה על המציאות שלא עומדים בלוח הזמנים המקורי שהחוק בנה עליו.
עמירה דותן: לדוגמה, השאלה הכבדה ביותר היא סוגיית הדיור הזמני מעבר לשנתיים.
עמירה דותן: אי-אפשר לחכות עם זה עד שיחלפו שנתיים, חייבים לתת תשובות עכשיו.
עמירה דותן: חייב להיות לוח זמנים למתן תשובות, ובעיניי זה ממש או-טו-טו – עד סוף השנה הקלנדרית מקסימום כי אי-אפשר להשאיר את האנשים באי-ודאות בנושא הזה.
עמירה דותן: אם זה היה נפתר הרבה מאוד ויכוחים שנשארו בעניין חתימת החוזים היו נפתרים גם-כן.
עמירה דותן: אם המנהלת הייתה יוצאת בדברים מאוד ברורים על הסוגייה הזאת- -
צביה שמעון: אבל זה לא קשור.
זאב אלקין: ממה שאני יודע זה כן קשור.
זאב אלקין: בלי פתרון לנושא הזה האווירה לא תשתפר, אלא להפך – הלחץ רק ילך ויגבר.
זאב אלקין: זאת רק דוגמה אחת.
זאב אלקין: יש עוד כמה סוגיות שקשורות לכך שחוק פינוי פיצוי נבנה לפי לוח זמנים מסוים שהמדינה לא עומדת בו.
זאב אלקין: על זה אין היום ויכוח.
זאב אלקין: נושא שלישי שעברנו עליו במהירות, אבל אותי הוא מאוד מטריד, זה ילדים ונוער.
זאב אלקין: אף על פי שהמצב הולך ומחמיר בנושא הזה יש קיצוץ במשאבים.
זאב אלקין: משרד החינוך מקציב השנה הרבה פחות ממה שהקציב בשנה שעברה.
זאב אלקין: למזלנו, הוקצבו משאבים, אבל כל מי שמשווה את חבילת הסיוע של שנת הלימודים הקודמת לעומת שנת הלימודים הזאת רואה הבדלים מאוד ברורים, והמשרד גם לא מסתיר את זה.
צביה שמעון: חלק מהדברים פתרנו.
צביה שמעון: לדעתי, נשאר מפעל ההזנה ועוד - -
זאב אלקין: אבל את יודעת יותר טוב ממני שיש דברים לא פתורים.
זאב אלקין: ייעוץ פסיכולוגי פתור פחות או יותר, ייעוץ חינוכי – לא.
זאב אלדד: פתור.
זאב אלדד: אין דבר כזה מחסור בשעות ייעוץ.
זאב אלדד: בכל בתי-הספר של המפונים אין בעיה בשעות ייעוץ, כולל בבית-הספר החדש בניצן.
זאב אלדד: יש בעיות אחרות, אבל לא בשעות ייעוץ.
זאב אלקין: יש עוד בעיות.
זאב אלקין: יש בעיות של תגבור שעות.
זאב אלקין: אבל גם מה שאתה אומר כרגע מעורר בי סימן שאלה משתי סיבות: או שהמדינה זרקה כסף בשנה שעברה כי ההקצבה השנה היא הרבה יותר קטנה ממה שהייתה בשנה שעברה; או שיודעים לעשות נסים – עם הרבה פחות כסף נותנים בדיוק אותה תוצאה שהייתה קודמת.
זאב אלקין: זה נשמע לי מוזר, ואני חייב להגיד לך שמהסיור של הוועדה לזכויות הילד לא התרשמנו שהנושא הזה פתור, שלא לדבר על התקציב ברווחה.
זאב אלקין: שם שמענו שסימן שאלה גדול מרחף מעל תקציבי רווחה בנושא הנוער.
זאב אלקין: כאן איכשהו עברנו על זה- -
עמירה דותן: לא עברנו.
עמירה דותן: לא הגענו לזה.
זאב אלקין: זה נושא שהוא רחוק מלהיות פתור.
זאב אלקין: נושא אחרון שלא התייחסת אליו הוא שהרי זה לא סוד שיצאה לדרך הרכבת של תיקוני חקיקה.
זאב אלקין: חיכינו שהממשלה תוציא את הרכבת הזאת ביוזמתה, והיא לא עשתה את זה.
זאב אלקין: זה יצא ביוזמת חברי כנסת וחתומים עליה למעלה מ-60 חברי כנסת.
זאב אלקין: אם היו מכריעים את הרוב על-פי חתימות, יש כבר רוב להצעת החוק הזאת.
זאב אלקין: אגב, רובם מהקואליציה, לא מהאופוזיציה.
זאב אלקין: לא מפתיע אותי שהיום זה קיבל פטור מחובת הנחה בוועדת הכנסת.
זאב אלקין: להערכתי, אם מישהו ינסה לחסום את הרכבת הזאת זה לא יהיה פשוט.
זאב אלקין: על כן עולה השאלה מה ההשלכות של כל התהליך הזה על כל הנושא כי יש הרבה מאוד חסמים שזה אולי יפתור.
זאב אלקין: ויכול להיות, כמו שדיבר גם ליאור, שכדאי לממשלה לחשוב לנסות לזרז את היוזמה הזאת אולי בהכנסת תיקונים מטעמה, וגם לחשוב איזה חסמים ייפתרו בזירוז התהליך הזה שכפי שכולם רואים אי-אפשר לפתור בדרך אחרת.
זאב אלקין: זה ישנה את כל כללי המשחק אם הרכבת הזאת תגיע לתחנה הסופית, ולהערכתי, היא יכולה להגיע ומהר לאור האווירה שנוצרה.
צביה שמעון: מהמעט שדיברנו אתה יודע שאני לא מתחמקת משום דבר.
צביה שמעון: מסרתי דוח סטטוס ולא עניתי על שאלות.
צביה שמעון: התשובה שלנו בעניין תיקוני החקיקה הייתה חדה וברורה: ראש הממשלה לא רוצה לפתוח את החוק.
צביה שמעון: אמרנו והצהרנו שנתנגד לפתיחת החוק, אלא אם-כן יישאר נושא לא פתור ולא פתירים.
צביה שמעון: לכן הוקמה ועדת החסמים שבאה לפתור את אותן בעיות שמי שיזם את החקיקה- -
צביה שמעון: אני יודעת שגם אתה.
צביה שמעון: אם יהיו נושאים שאנחנו חושבים שצריך לשנות והם לא פתירים, נבוא אליכם ונאמר לכם שאנחנו מוכנים לפתוח נקודות מסוימות על דעת ראש הממשלה.
צביה שמעון: אם לא אז ראש הממשלה לא בעסק.
זאב אלקין: אם זה יעבור כחוק תהיו מוכנים ללכת על-פיו.
עמירה דותן: אני מבקשת לראות בזה פרק ראשון של הישיבה.
עמירה דותן: הפרק השני יהיה מהר מאוד.
עמירה דותן: ביקשתי מחנה לזמן את כולנו להמשך הדיון הזה כי הוא נקטע באיבו.
עמירה דותן: בהמשך הדיון יהיו כולם וניכנס לעומקם של דברים כי כפי שאנחנו מבינים מה שכתוב כאן זה לא מה שמרגישים בשטח.
עמירה דותן: אני רוצה לאמץ את האמירה שלך, חבר הכנסת זאב אלקין, ולבקש מראש הממשלה שכפי שעשו את הפינוי ייתנו כעת את הפתרון למפונים.
עמירה דותן: אנחנו רואים שהסגנון שהדברים נעשים עכשיו לא עובד.
עמירה דותן: עם העבודה המדהימה של צביה, של זיגדון ושלנו, עדיין אנחנו רואים את ישראלה ואת החברים האחרים במצב שהיינו בו לפני כמה שבועות או כמה חודשים.
עמירה דותן: אני לא רוצה למנהיגות אחרת או להרמת ידיים.
עמירה דותן: אני לא רוצה להגיע למצב שהתסכול והיאוש יביאו לדברים אחרים.
עמירה דותן: זה באמת בידינו, ואנחנו קוראים לראש הממשלה וכמובן למנהלת סל"ע לראות מה עושים כדי להחיש צעד.
עמירה דותן: בהחשת הצעד אין יותר מ-24 שעות ביממה.
עמירה דותן: אבל או במקום לעשות 10 דיונים לעשות דיון אחד עם כולם, או למצוא תחליף אחר כדי להבין את החוק החדש.
עמירה דותן: כשחוקקו אותו אף אחד לא חשב שהוא יגיע לפירושים שישראלה מדברת עליהם היום.
עמירה דותן: אולי באמת הגיע הזמן לשבת עם המקצוענים האלה ולומר שהפירוש יהיה מחבק ומאפשר במקום פירוש מגדיר ומסייג.
עמירה דותן: דבי, בבקשה.
דבי רוזן: אני רוצה לגעת בנושא היישוב הזמני של בוסתן הגליל.
דבי רוזן: זה היישוב היחיד שלא נבנו לקהילה שלו קרוונים.
דבי רוזן: האנשים האלה משלמים שכר דירה גבוה הרבה יותר ממה שהמדינה הקצתה להם – מי משלם את ההפרש?
דבי רוזן: הבטיחו ל-4 חקלאים באותה קהילה קרקע חקלאית בצפון, ועד היום לא ניתנה להם תשובה.
דבי רוזן: אחד מהם כבר חזר אלינו לניצן.
דבי רוזן: לגבי תעסוקה, מר זיגדון.
דבי רוזן: האם חשבתם לתת סיוע ביוזמה אישית לחקלאים?
דבי רוזן: יש הרבה אנשים שרוצים ליזום אישית.
עמירה דותן: זה חוסר כבוד גם לאנשים וגם לבעיות הקשות מאוד שאת מעלה.
עמירה דותן: רק לומר אותם ולא לטפל בהם – אני מרגישה עם זה מאוד לא נוח.
עמירה דותן: כאן יושבת קבוצת האומנים שאני חייבת להם הרבה מאוד תשובות גם על הבטחות שהבטחנו בכנסת הזאת, גם על הצגת עבודות וגם על מקומות שבהם הם יוכלו להשיג את הדברים.
עמירה דותן: יש המון פעולות שאנחנו רוצים לתת להם פתרונות וגם להאיר אותם ולהעיר עליהם מהמקום שבו הם נמצאים.
דבי רוזן: הבעיה של אומני גוש קטיף היא אותה בעיה כמו אותן בעיות בצפון השומרון.
מנחם וגשל: ראוי שיירשם שתקציב 2007 יימשך כפי שהיה בשנת 2006, כך שהעננה הוסרה.
עמירה דותן: זאב לפחות מתחיל לחייך.
עמירה דותן: תודה רבה לכולם, נתראה בעוד שבוע.
אסתרינה טרטמן: שלום לכולם.
אסתרינה טרטמן: הישיבה הזאת כונסה כדי לדון במצבם של עקורי גוש קטיף.
אסתרינה טרטמן: בראשות ועדת המשנה לנושא יושבת חברת הכנסת עמירה דותן שיושבת לימיני, ומסתבר שגם בעשייה שלה היא לימיני, ואני מברכת על עשייתה.
אסתרינה טרטמן: ביקורת זה דבר הכרחי, וביקורת לכל כיוון היא דבר הכרחי, והשאלה היא איך עושים אותה.
אסתרינה טרטמן: לבקר ביקורת משתלחת מעל דפי העיתון, גם אם יש בזה דברים של טעם, זאת שיטה פסולה.
אסתרינה טרטמן: יש דרכים לעשות ביקורת.
אסתרינה טרטמן: הפרסום בסוף השבוע בעיתון מצד חמישה אנשים מלומדים שאינני מזלזלת בכישוריהם או בחכמתם, נעשה בשיטה פסולה.
מיכאל איתן: ביום חמישי פתחתי את העיתון וראיתי את הכותרת מאירת העיניים: "השופט מיכה לינדנשטראוס פוגע בסדרי השלטון בישראל".
מיכאל איתן: הסתכלתי על זה וסירבתי להאמין למראה עיניי.
מיכאל איתן: אחר-כך הורדתי את המבט למטה, ואני רואה מי חתום וחשבתי שאני הוזה.
מיכאל איתן: חשבתי שזה פשוט לא ייאמן, שמישהו צחק, שאין עוד עיתונים כאלה, שמישהו מותח אותי.
מיכאל איתן: בעיתון "הארץ".
משה גפני: אם זה היה ב"יתד נאמן" – חבל על הזמן.
אסתרינה טרטמן: זה אומר שיש תקשורת אז צריך לדבר.
מיכאל איתן: השופט מיכה לינדנשטראוס הוא שפוגע בסדרי השלטון בישראל.
מיכאל איתן: אין שחיתות, אלא זה בדיוק מה שמעניין את אותם חמישה אנשים שלא ראיתי אותם אף פעם אחת חותמים בשנים האחרונות נוכח שחיתויות גדלות והולכות של נושאי משרה בכירה.
מיכאל איתן: המשכתי לקרוא.
מיכאל איתן: חיפשתי דברים של טעם.
מיכאל איתן: וההתבטאות והסגנון: "איום ממשי על סדרי השלטון", "הוא מערער על תקפות החוקים", "הוא משתק את תפקודם של נבחרי הציבור", "הוא מוליך שולל את הציבור", "המבקר איננו ולא יכול להיות ראשון בביקורת".
מיכאל איתן: רבותיי, כדאי לפתוח את חוק מבקר המדינה ולראות מה הפרופסורים האלה למשפטים עושים: טינה אישית, אינטרסים זרים עיוורו אותם?
מיכאל איתן: מה הם רוצים?
מיכאל איתן: הם מאשימים אותו בהדלפה.
מיכאל איתן: הם כותבים כאן:
מיכאל איתן: מצטייר הרושם שמידע שצריך להיות שמור בידי המבקר לצורך עבודתו מודלף לכאורה.
מיכאל איתן: יש הוכחה אחת?
מיכאל איתן: יש כאן תיאור של מקרה אחד?
מיכאל איתן: פרופסורים למשפטים נכשלים כמו שסטודנט שנה אלף לא היה נכשל אם היה צריך להגיש עבודה.
מיכאל איתן: האשמה בלי שום דוגמה אחת שנוכל לראות על מה מדובר.
מיכאל איתן: אמירות כלליות.
מיכאל איתן: אחר-כך בא העניין שהוא לא צריך להיות הראשון.
מיכאל איתן: מאיפה הם המציאו שהוא לא צריך להיות הראשון?
מיכאל איתן: החוק קובע במפורש את חובתו, ואם הוא הראשון הוא הראשון.
מיכאל איתן: אז מה הוא צריך לעשות?
מיכאל איתן: השימוש בתקשורת בעידן הנוכחי הוא לגיטימי.
מיכאל איתן: מה אנחנו צריכים – שוב דוחות עלומים שמוציאים אותם כדי שיסתדרו על מדפים, ואף אחד לא מתייחס אליהם אחרי זמן מה?
מיכאל איתן: דוחות של המבקר הקודם שלא התפרסמו, והמבוקרים זכו לקידום ולתואר של עובד מצטיין מצד הממשל, והוא שותק.
מיכאל איתן: מבקר שכותב על אדם מסוים שעמד בראש מערכת שרמסה את החוק ברגל גסה, ולא מפריע לו שהבן אדם הזה מכהן בתפקיד הכי בכיר בממשל או בין הבכירים ביותר.
מיכאל איתן: מבקר שרוצה להיות כל-כך אלגנטי מפחד מתקשורת?
מיכאל איתן: איך הוא יבקר?
מיכאל איתן: את מי הוא יבקר?
מיכאל איתן: זאת ביקורת היום?
מיכאל איתן: התנאים השתנו.
מיכאל איתן: ונגד השחיתות צריך להילחם באמצעים יעילים, ותקשורת זה אמצעי יעיל ו"און ליין".
מיכאל איתן: זכורים לי המאבקים הבלתי פוסקים שלי בזמן כהונתו של המבקר הקודם נגד העובדה שמבקר המדינה לא מוכן לעשות דברים "און ליין" ונגד העובדה שבזמנו לא רצו לקבל ביקורת של הפריימריז והשאירו את זה לאנשי המפלגות.
מיכאל איתן: המבקר הנוכחי מוכן לקחת את הדברים האלה.
מיכאל איתן: הדבר הכי חמור היא המטרה.
מיכאל איתן: שאלתי את עצמי מה בדיוק מפריע להם, ויוצא המרצע מן השק: ההתנהלות הזאת משבשת ועלולה לשתק את התנהלותו של ראש הממשלה שנבחר.
מיכאל איתן: שמעתם?
מיכאל איתן: מה עלול לשתק?
מיכאל איתן: שבודקים וחוקרים.
מיכאל איתן: זה עלול לשתק את התנהלותו של ראש הממשלה.
מיכאל איתן: חשבתי לעצמי – גם בגין היה מפחד שיחקרו אותו?
מיכאל איתן: הם אומרים: "התנהלות זו פוגעת ברוח הדיון הציבורי ולעיתים משתקת - - - נבחרי ציבור".
מיכאל איתן: יוסי שריד היה כל כך חושד מחקירות וחושש מביקורת של חקירות של משטרה, של מבקר מדינה?
מיכאל איתן: בני בגין היה כל-כך חושש מזה?
מיכאל איתן: לקחתי שני שמות של חברי כנסת לשעבר ושרים לשעבר – יש גם היום רבים כאלה.
מיכאל איתן: מה זה החשש הזה שחקירת משטרה תפגע בתפקוד של מישהו?
מיכאל איתן: למה היא תפגע, כי יש דברים בגו?
מיכאל איתן: מה הפלא אם אדם מגיע לפוליטיקה חסר כל, אחרי עשרות שנים של פעילות ציבורית שכל השנים האלה הוא חי על - - - הממשלתי והציבורי, והוא היה מחויב לציבור.
מיכאל איתן: מסתבר שהוא מיליונר גדול, עשרות מיליונים של רכוש.
מיכאל איתן: אז מה הפלא שחוקרים?
מיכאל איתן: לא רוצים לחקור?
מיכאל איתן: למה הפרופסורים הנכבדים האלה שמלמדים תלמידים ומכשירים סטודנטים למשפטים כל כך מפחדים מלשאול את השאלה?
מיכאל איתן: למה לא לחקור דברים כאלה?
מיכאל איתן: אני לא אומר שדברים נעשו באורח פלילי.
מיכאל איתן: אבל למנוע חקירה?
מיכאל איתן: אני 22 שנה יושב בכנסת הזאת.